така изрично изисква формираната нормална стойност да включва разумна сума за незасегнати от нарушения ПОАР в подходяща представителна държава. След като Комисията установи наличието на значителни нарушения, засягащи продукта, предмет на разследването, в държавата износител, тя не можеше да използва действителните ПОАР на отделните производители износители, тъй като в резултат на констатацията те бяха счетени за засегнати от нарушения. На последно място, производителят износител не обоснова това твърдение в съответствие с изисквания правен стандарт. Поради това твърдението бе отхвърлено.
 3.3.4.3. Изчисляване на нормалната стойност
 (260)
 За да установи формираната нормална стойност, Комисията предприе следните стъпки.
 (261)
 Първо, Комисията определи разходите за производство на ТСВ, при които няма нарушения. Тя приложи разходите за единица продукция, при които няма нарушения, към действителното потребление на отделните производствени фактори от страна на всеки от оказалите съдействие производители износители.
 (262)
 Второ, Комисията добави към разходите за производство на ТСВ, при които няма нарушения, общопроизводствените разходи, определени в съответствие с описаното в съображение 255, за да се получат окончателните производствени разходи, при които няма нарушения.
 (263)
 Накрая, към производствените разходи, при които няма нарушения, установени в съответствие с описаното в съображение 261, Комисията приложи ПОАР и печалбата за 2018 г. за сегмента на операциите с химически продукти на турската група Sisecam, както е обяснено в съображение 185.
 (264)
 ПОАР, изразени като процент от себестойността на продадените стоки (СПС) и приложени към производствените разходи, при които няма нарушения, бяха в размер на 20,57 %.
 (265)
 Печалбата, изразена като процент от СПС и приложена към производствените разходи, при които няма нарушения, бе в размер на 39,26 %.
 (266)
 Въз основа на това Комисията формира нормалната стойност за всеки вид на продукта на равнище франко завода в съответствие с член 2, параграф 6а, буква а) от основния регламент.
 3.4. Нормална стойност за включените в извадката неоказали съдействие дружества
 (267)
 Както е обяснено в съображения 68—87, за производителите износители Henghsi и Jushi, част от групата CNBM, Комисията реши за целите на изчисляването на нормалната стойност да приложи наличните факти в съответствие с член 18, параграф 1 от основния регламент.
 (268)
 По-специално за Hengshi, както е обяснено в съображения 275 и 276, Комисията реши по изключение да приеме КНП от посоченото в съображение 3 антисубсидийно разследване като налични факти в съответствие с член 18, параграф 1 от основния регламент. Нормалната стойност обаче не можеше да бъде базирана на собствените данни на дружеството, тъй като в съответствие с обясненото в съображения 75—83 бе установено, че те не са точни. Поради това за определянето на нормалната стойност за двамата производители износители Jushi и Hengshi бе използвана нормалната стойност за всеки КНП или за много сходни КНП от включените в извадката оказали съдействие производители износители с подобни производствени процеси (вертикално интегрирани или неинтегрирани). При липсата на съответстващ КНП на включения в извадката оказал съдействие производител износител с подобен производствен процес бяха използвани данните на другия оказал съдействие производител износител с различен производствен процес. При липсата на съответстващ КНП на който и да е от двамата оказали съдействие производители износители бе използван най-сходният КНП на